

VLADA REPUBLIKE HRVATSKE

Zagreb, 6. lipnja 2019.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo zdravstva |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Verifikacija odgovora na dopunsko zastupničko pitanje Peđe Grbina, u vezi s dopunskim zdravstvenim osiguranjem |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*PRIJEDLOG*

**Klasa:**

**Urbroj:**

**Zagreb,**

**PREDSJEDNIKU HRVATSKOGA SABORA**

Predmet: Dopunsko zastupničko pitanje Peđe Grbina, u vezi s dopunskim zdravstvenim osiguranjem – odgovor Vlade

Zastupnik u Hrvatskome saboru, Peđa Grbin, postavio je, sukladno s člankom 140. Poslovnika Hrvatskoga sabora (Narodne novine, br. 81/13, 113/16, 69/17 i 29/18), dopunsko zastupničko pitanje u vezi s dopunskim zdravstvenim osiguranjem.

Na navedeno zastupničko pitanje Vlada Republike Hrvatske, daje sljedeći odgovor:

U cilju utvrđivanja relevantnih činjenica povodom postavljenog zastupničkog pitanja, Ministarstvo zdravstva je dopisom, klase: 021-03/18-01/60, urbroja: 534-02-1-1/5-18-9, od 10. listopada 2018. godine uputilo zamolbu Hrvatskoj agenciji za nadzor financijskih usluga (u daljnjem tekstu: HANFA) za provedbu nadzora nad osiguravajućim društvom.

Nastavno na navedeno, HANFA je izvijestila Ministarstvo zdravstva da je, kao nadzorno tijelo ovlašteno obavljati nadzor nad društvima za osiguranje, a s obzirom na medijske napise o nezadovoljstvu ugovaratelja odnosno osiguranika dopunskog zdravstvenog osiguranja prilikom sklapanja i raskida/otkaza ugovora s osiguravajućim društvom, u konkretnom slučaju provela posredan nadzor nad pružanjem usluga u osiguravajućem društvu.

Iz detaljnog odgovora HANFA-e o provedenom nadzoru, u konkretnom slučaju nije bilo otkazivanja ugovora, već je ugovor o osiguranju prestao istekom roka na koji je zaključen.

Slijedom navedenog, HANFA u provedenom nadzoru nije utvrdila da je osiguravajuće društvo postupilo protivno pozitivnim propisima.

Eventualno potrebna dodatna obrazloženja u vezi s pitanjem zastupnika, dat će prof. dr. sc. Milan Kujundžić, dr. med., ministar zdravstva.

PREDSJEDNIK

mr. sc. Andrej Plenković